Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
17 พ.ย. 2558

SET รีบาวด์ต่อเนื่อง…รอทดสอบแนวต้าน 1,400 จุด
ดัชนี SET อยู่ที่ 1,393.41 จุด +4.79 จุด +0.34% ปริมาณซื้อขาย 17,994  ลบ.
แนวรับ :          1,390 / 1,380          แนวต้าน :          1,400
 
สรุปทิศทางและแนวโน้มตลาด
SET กำลังทดสอบแนวต้าน 1,400 แนะนำ Selective Buy: SET ฟื้นตัวจากแนวรับ 200 สัปดาห์ขึ้นมา กำลังทดสอบแนวต้าน 1,395/1,400 จุด นำโดยหุ้นกลุ่มที่เกี่ยวข้องกับการท่องเที่ยวอย่าง AOT MINT CENTEL รอผลรายงานการประชุม Fed วันที่ 18 พ.ย. นี้ อาจช่วยพลิก Sentiment ให้ SET ผ่านแนวต้านกลับขึ้นไปได้
แนะนำ “Selective Buy” ในกลุ่มหุ้นที่มีพื้นฐานสนับสนุน อย่างกลุ่มท่องเที่ยวที่ยังคงแข็งแกร่งกว่าตลาด เช่น AOT CENTEL MINT กลุ่มหุ้นที่งบดีต่อเนื่อง เช่น SAWAD KCE EPG กลุ่มหุ้นที่ยังอยู่ในช่วง Turnaround เช่น IRPC CPF และหุ้นปันผลดี ราคาถูก เช่น TISCO รวมถึงเก็งกำไรหุ้นกลุ่มรับเหมา ก่อนเริ่ม E-Auction วันที่ 19 พ.ย. นี้ เช่น ITD CK และเริ่มสะสมหุ้นสื่อสารที่ปรับตัวลงมาแรงจากราคาประมูลคลื่น 4G 1800Mhz ที่แพงกว่าคาด เช่น ADVANC INTUCH
GDP ไตรมาส3/58 ขยายตัว +2.9% จากช่วงเดียวกันปีก่อนลงทุน ท่องเที่ยวหนุน: GDP ไตรมาส3/58 ขยายตัว 2.9% จากช่วงเดียวกันปีก่อนโดยได้รับแรงหนุนจากการลงทุนภาครัฐฯ +16.4% จากช่วงเดียวกันปีก่อนและการท่องเที่ยว +17.5% จากช่วงเดียวกันปีก่อนทั้งๆ ที่มีเหตุระเบิดเกิดขึ้นในช่วงกลางเดือน ส.ค.ที่ผ่านมา ขณะที่การบริโภคภาคเอกชนขยายตัวเพียง +1.7% จากช่วงเดียวกันปีก่อนขณะที่การลงทุนภาคเอกชนหดตัวเป็นไตรมาสที่ 2 ติดต่อกัน -6.7% จากช่วงเดียวกันปีก่อน(ดูกราฟด้านซ้าย)
 
หุ้นที่น่าสนใจทางเทคนิค
BA “ซื้อ” ราคาหุ้นมีจังหวะฟื้นตัวด้วยรูปแบบ Double Bottom สามารถทะลุผ่านกรอบ Sideways ขึ้นไปได้ พร้อมปริมาณการซื้อขายสูงสนับสนุน สอดคล้องกับเครื่องมือ MACD ตัด Signal มีค่าเป็นบวก เป็นจังหวะซื้อเก็งกำไร มีแนวต้านแรกที่ 21.40 บาท ผ่านได้จะมีเป้าหมายถัดไปที่บริเวณ 22.00 บาท
VTE “ซื้อ” ราคาหุ้นเริ่มมีจังหวะฟื้นตัวขึ้นทะลุแนวเส้นค่าเฉลี่ย 1 เดือน ด้วยแท่งเทียนรูปแบบ Big White พร้อมปริมาณการซื้อขายเพิ่มสูงขึ้น สอดคล้องกับเครื่องมือ DI+ ตัด DI- ขึ้นไป เป็นจังหวะซื้อเก็งกำไร  มีแนวต้านแรกที่แนวเส้นค่าเฉลี่ย 3 เดือน 3.72 บาท และแนวต้านถัดไปที่ 3.80 บาท
ERW “ซื้อ” ราคาหุ้นดีดตัวทะลุกรอบการพักฐานรูปแบบ Bullish Flag ขึ้นไป หลังพักฐานไม่หลุดแนวเส้นค่าเฉลี่ย 1 เดือน พร้อมปริมาณการซื้อขายสูงขึ้น สอดคล้องกับเส้นค่าเฉลี่ย 7-14-21 วัน เรียงตัวตัดกันสนับสนุนแนวโน้มขึ้นป็นจังหวะซื้อเก็งกำไร มีแนวต้านแรกบริเวณ 4.30 บาท และเป้าหมายตามกรอบแนวโน้มที่ 4.46 บาท
 
Futures            แนวรับ     แนวต้าน
SET50              890        898
                      885        910
Gold             18500      18700
                   18400      18800
Oil                1600        1650
                    –            1680 